الصفحه دى يتيمه, حاول تضيفلها لينك فى صفحات تانيه متعلقه بيها. الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. بفتح عينيا بشفطة بُن و اقفلها ع الشفطة التانية مين اللى عدت من ثانية على رجلى داست معتذرتش مديتلها الرجل التانيه .. ... ألاقيش معاك فكة اوجاع؟! قال فيه ورق وكمان فضه .. طب هاتلى قهوه بدون نعناع راح جابلى سحلب بالخضة ... ألوانى نقاصها بالتة دور حصانى على كارتة وعينيا لا صبحت سته على سته..و لا بتشوف أحلام ... الواني بهتت م الركنة بعد الشقاوة بقت ساكنة نص اللسان بقي فيه لكنة والنص مابينطقش كلام ... ألوانى مش لاقية اللوحة ريحة ريحان و لا ملوحة مؤنث البوح مش بوحة ولا الشجر بيفر يمام ... ولا الليالى مدام أيام انا حزن لياقة و تنية كم كل ما ادور الاقى شراقى الورد بيترجانى اشم والمية تأجرني ثواني لابس مقلم على سادة و بستعيذ مـ الحسادة القهوة ليه صبحت سادة شجرها يا ابنى تجيب أنسام ... اصبحت يا قلبى شوارع.. أسفلت، دكاكين، عربيات مع إن طولك مش فارع.. وتملي عملك بالنيات بفتح عينيا بشفطة بُن و اقفلها ع الشفطة التانية مين اللى عدت من ثانية داست على الرجل التانية